Veloceļš Imanta—Daugavgrīva

Veloceļš Imanta—Daugavgrīva ir viens no Rīgas veloceļiem, kas savieno veloceļu Rīga-Jūrmala ar Daugavgrīvas pludmali. 12 kilometru garo veloceļu atklāja 2023. gada 29. septembrī.No Imantas līdz Daugavgrīvai atklāts garākais veloceļš Rīgā  lsm.lv 2023. gada 29. septembrī

 Vēsture 
Veloceļu sāka būvēt 2022. gada pavasarī. 2022. gada rudenī kādā no Kleistu ielas posmiem atklāja Latvijas PSR laikā nodarītu augsnes piesārņojumu ar naftas produktiem, tādēļ vismaz 300 metru garā posmā būvniecību apturēja. Sanācijas darbu dēļ, kas ietver piesārņotās grunts izņemšanu un aizstāšanu ar cita veida grunti, veloceļa pabeigšana aizkavējās.Veloceļa Imanta—Daugavgrīva būvdarbu laikā atklāts piesārņojums; būvniecību šogad, visdrīzāk, nepabeigs lsm.lv 2022. gada 21. oktobrī Vides attīrīšana projektu padarīja dārgāku par 1,2 miljoniem eiro. Provizoriski tas izmaksāja 6,2 miljonus eiro.Vides piesārņojuma dēļ iekavētā veloceļa Imanta–Daugavgrīva atklāšana varētu notikt jaunnedēļ lsm.lv 2023. gada 17. septembrī

 Gaita 
12,1 kilometrus garais veloceļš šķērso Imantas, Kleistu, Spilves, Bolderājas un Daugavgrīvas apkaimes, virzoties pa Kleistu, Mazo Kleistu, Lielo, Flotes un Lēpju ielām.Uzsākta veloceļa “Imanta — Daugavgrīva” izbūve riga.lv 28.03.2022.

Posmā no Anniņmuižas bulvāra līdz Buļļu ielai un Lēpju ielā ir dalīts gājēju un velobraucēju ceļš, no Buļļu ielas līdz Lēpju ielai — kopīgs gājēju un velobraucēju ceļš. Projektā iekļauti vides pieejamības risinājumi un saslēgumi ar apkārtējo teritoriju veidoti vienā līmenī.Veloceļa "Imanta — Daugavgrīva" izbūve  rdsd.lv

 Atsauces 

Kategorija:Veloceļi Rīgā
Kategorija:Imanta
Kategorija:Daugavgrīva
Kategorija:Kleisti (Rīga)